Αθήνα, 22 Ιουνίου 2022

**ΔΕΛΤΙΟ ΤΥΠΟΥ**

**1ο Παγκόσμιο Πανομογενειακό Ιατρικό Συνέδριο στη Θεσσαλονίκη**

Η Γενική Γραμματεία Απόδημου Ελληνισμού & Δημόσιας Διπλωματίας του Υπουργείου Εξωτερικών και το Τμήμα Ιατρικής του Αριστοτελείου Πανεπιστημίου διοργανώνουν το **1ο Παγκόσμιο Πανομογενειακό Ιατρικό Συνέδριο** από15 έως 17 Ιουλίου στη Θεσσαλονίκη, υπό την αιγίδα του Υπουργείου Εσωτερικών (Τομέας Μακεδονίας - Θράκης).

Το **Παγκόσμιο Πανομογενειακό Ιατρικό Συνέδριο** θα αναπτυχθεί σε δύο άξονες: Το *«****Aristotle Medical Forum»*,** που διοργανώνεται από το Τμήμα Ιατρικής του Αριστοτελείου Πανεπιστημίου Θεσσαλονίκης, και το **«*International Conference of the Hellenic Medical Diaspora»*,** που συντονίζεται από Hellenic Medical Societies**.**

Το Συνέδριο, το οποίο θα τιμήσουν με την παρουσία τους κορυφαίοι ερευνητές, διακεκριμένοι επιστήμονες και καθηγητές από όλο τον κόσμο, θα πραγματοποιηθεί στο Μέγαρο Μουσικής της πόλης (Μ2).

**Επισημαίνεται ότι στο Συνέδριο έχουν χορηγηθεί 18 μόρια Συνεχιζόμενης Ιατρικής Εκπαίδευσης (CME-CPD credits).**

**Για τη συμμετοχή είναι απαραίτητη η εγγραφή στον ακόλουθο σύνδεσμο:** [**https://diaspora.med.auth.gr/amf2022/**](https://diaspora.med.auth.gr/amf2022/), όπου είναι επίσης διαθέσιμο το πλήρες πρόγραμμα του Συνεδρίου, πληροφορίες σχετικά με τους ομιλητές, αλλά και χρήσιμες πληροφορίες σχετικά με τη διαμονή και τη μετακίνηση των συμμετεχόντων.

Για όσους ενδιαφερόμενους δεν θα μπορέσουν να συμμετάσχουν με φυσική παρουσία, έχει προβλεφθεί εναλλακτικά η δυνατότητα ψηφιακής παρακολούθησης και συμμετοχής στον παρακάτω σύνδεσμο: [**https://www.medevents.gr/congress/amf22**](https://www.medevents.gr/congress/amf22).

Σημειώνεται, τέλος, ότι η συμμετοχή στο Συνέδριο είναι δωρεάν. Το Συνέδριο καλύπτει επιπλέον την εστίαση των συμμετεχόντων, καθώς και την είσοδο στις πολιτιστικές εκδηλώσεις που θα το πλαισιώσουν.